ОТЧЕТ ЗА ДЕЙНОСТТА НА НАРОДНО ЧИТАЛИЩЕ

„НИКОЛА ЙОНКОВ ВАПЦАРОВ 1898“

село Ковачица

Народно Читалище „Никола Йонков Вапцаров 1898“ село Ковачица, община Лом, област Монтана има регистрация в Министерство на културата с номер № 433.

Управлява се от настоятелство и има 52 членове. Читалището не разполага със собствена сграда и с решение на Общински съвет Лом е предоставена част от сградата на Кметство Ковачица.

Финансирането на дейността на читалището се извършва съгласно регламентирана държавна субсидия в размер на :7249,00 лева

Финансирането със средства от бюджета на Община Лом за дейности на народните читалища се извършва съгласно Решение на Общински съвет Лом и сключен договор с кмета на Община Лом. Договора е сключен за сумата от 1620,00 лева, но са преведени само 50% от сумата в размер на 810,00 лева.

Средствата от приходите са използвани за изплащане на заплати и осигуровки, провеждане на мероприятия включени в културния календар, честване на официалните и традиционните празници.

През 2023г. се създаде и ТС "Дунавски ритми" с. Ковачица при НЧ "Никола Йонков Вапцаров 1898" с. Ковачица се създаде от началото на 2023г. и се включи с участия във Фестивали на територията на областите Монтана, Видин и Враца. 1.Участие в Десети национален фолклорен фестивал „ Ехо в родния край- Георги Горелски“ с. Търнава

2. Участие в Празничната програма на Община Брусарци. 3. Участие в ГОДИШЕН ФОЛКЛОРЕН СЪБОР „БАГАЧИНА ПЕЕ И ТАНЦУВА”, организиран от НАРОДНО ЧИТАЛИЩЕ „СЪБУЖДАНЕ-1899“ – С. ВАСИЛОВЦИ.

4. Участие в фолклорен събор „По Спасовден с хоро и песен“, организиран от НЧ„ Алекси Беремлиев – 1926“ и Община Якимово.

5.Участие в фолклорен събор "Жива вода - Венеца" организиран от Община Димово

6. Празничен концерт по проект : „С носиите носим българското в себе си“

7. Честване на 125 години НЧ "Никола Йонков Вапцаров 1898" с. Ковачица.

Към читалището на територията на село Ковачица Функционира библиотека, разположена в помещение от 40 кв.м. в административната сграда. Книжният фонд на читалищната библиотека разполага с 6751 книги. През годината получихме дарения на книги 290 тома и бяха закупени по проект: „Българските библиотеки – съвременни центрове за четене и информираност” 2023г. още 70 броя. Броят на читателите е 76. Повечето от читателите са пенсионери и деца до 14 годишна възраст. Има огромен читателски интерес към новопридобитите художествени произведения.

През годината се проведе седмица на Маратон на четенето. Библиотеката, беше посетена от учениците от ОУ „Св. Св. Кирил и Методий“ и ДГ „Здравец“ село Ковачица. Учениците , четоха приказки на децата от детската градина

През изминалата година за наша радост, бяха спечелени два проекта. Единият е от ОБЩИНСКИ ФОНДОВЕ ЗА МЕСТНИ ИНИЦИАТИВИ: УСТОЙЧИВ МОДЕЛ ЗА ПОДКРЕПА НА АКТИВНИТЕ ОБЩНОСТИ“. ПОДКРЕПЕН ОТ ФОНДАЦИЯ „АМЕРИКА ЗА БЪЛГАРИЯ“ ПОД НАСЛОВ“ С носиите носим българското в себе си„ В РАЗМЕР НА 2500,00 ЛЕВА.

Идеята да кандидатстваме по въпросния проект бе, че в началото на годината се сформира ТС „Дунавски ритми“ село Ковачица. Читалището не разполагаше с костюми и се наложи първоначално да ползваме носиите на ОУ „Св. Св. Кирил и Методий“ село Ковачица и ПГ „Дунавска земя“ село Ковачица.

Вторият проект е спечелен от Министерство на Културата: „Българските библиотеки – съвременни центрове за четене и информираност” 2023г. в размер на: 1224,15 лева, с което се обнови библиотечния фонд на Библиотеката при НЧ „Никола Йонков Вапцаров 1898“ село Ковачица.

Общия принос от проекти е в размер на 3 724,15 лева.

Тържествено бяха отпразнувани датите:

„Бабин ден” – ден на родилната помощ и празничен обяд с потребителите на ДЦСХ „Дом край Дунав“ село Ковачица

Честване деня на лозаря – Трифон Зарезан на 14 февруари с ритуално зарязване на лоза и празничен обяд. Проведен беше конкурс за най-добро вино и участниците получиха Грамоти и награди.

С литературно-музикална програма бяха отбелязани 150 год. от гибелта на Апостола Васил Левски.

За 1 март, беше организирана изложба на мартеници. „Най-красива ръчно изработена мартеница!“ с участието на ДГ „Здравец“ село Ковачица, ДЦСХ „Дом край Дунав“ и учениците от ОУ „Св. Св. Кирил и Методий“ село Ковачица.

Тържествено отпразнуване на 3-ти март пред паметника намиращ се на разклона за с. Станево с участието на ДГ „Здравец“ село Ковачица, ДЦСХ „Дом край Дунав“ и учениците от ОУ „Св. Св. Кирил и Методий“ село Ковачица.

Организирано бе и тържество по случай „Осми март -Деня на жената" в салона. Състоя се конкурс "Гиздава лазарка"- всички участници получиха Грамота и подаръци.

Проведе се Великденска работилница „Писано яйце“ съвместно с Кметство Ковачица с участието на ДГ „Здравец“ село Ковачица, ДЦСХ „Дом край Дунав“ и учениците от ОУ „Св. Св. Кирил и Методий“ село Ковачица.

Организирано бе и тържество по случай "Гергьовден" в салона. Под наслов "Нека запазим Българското в нас", се прожектираха Български филми в салона.

На 1 юни 2023 г. беше организирано парти на площада за „Деня на детето“ с участието на аниматори и много изненади.

През летните месеци, беше организирана Лятна занималня за децата от селото.

На 22.07.2023г. се проведе концерт на ТС "Дунавски ритми" с. Ковачица при НЧ "Никола Йонков Вапцаров 1898" с. Ковачица по проект „С носиите носим българското в себе си“ и бе проведен конкурс „Ковачишка вкусотия“ с участието на ДЦСХ „Дом край Дунав“ и жители на селото.

На 15.09.2023 год. на първокласниците се раздадоха ученически принадлежности на първокласниците от ОУ „Св. СВ. Кирил и Методий“ село Ковачица.

Тържествено бе отпразнувана и 125 ГОДИШНАТА на НЧ „Никола Йонков Вапцаров 1898“ на 22.09.2023г. - ДЕНЯ НА БЪЛГАРСКАТА НЕЗАВИСИМОСТ на площада на село Ковачица с участието на децата от ДГ „Здравец“ село Ковачица, Певческата група при ДЦСХ „Дом край Дунав“ село Ковачица и ТС „Дунавски ритми“ село Ковачица. Гости на честването бяха: ДЮФА „ХОРЦЕ“ при НЧ „23-ТИ СЕПТЕМВРИ 1960“ град Лом , Председателят на читалище „Постоянство1856“ в град Лом г-жа Недялка Трайкова и членове на териториална организация при Съюза на слепите в България.

През месец ноември отново за жителите на селото имаше „Месец на Българското кино“ с прожектиране на български филми.

По случай Коледа и Нова година, ще се организира конкурс „Коледа у дома“ и „Коледна картичка. Всички участници получиха награди и Грамоти.

По случай посрещането на Коледните и Новогодишни празници, бе организирано Коледно тържество в салона с участието на Общински куклен театър Монтана, Дядо Коледа и Снежанка и ТС „Дунавски ритми“ село Ковачица.

.

Председател на НЧ „Никола Йонков Вапцаров 1898“

Ива Милисеева-Благоева

ФИНАНСОВ ОТЧЕТ за 2023г.

На НАРОДНО ЧИТАЛИЩЕ „НИКОЛА ЙОНКОВ ВАПЦАРОВ 1898“

СЕЛО КОВАЧИЦА

За разходване на средства за Културно - масови мероприятия

|  |  |
| --- | --- |
| Коледни конкурси | 143,30 |
| Трифон Зарезан | 70,00 |
| Първи Март | 177,65 |
| Осми Март | 160,00 |
| Лазаров ден | 147,50 |
| Празник на училището | 50,00 |
| Първи юни | 300,00 |
| Празничен концерт | 150,90 |
| 15 септември | 105,75 |
| Ден на пенсионера | 100,00 |
| 125 години читалище | 513,00 |
| Коледа в салона | 520,00 |
| Коледни конкурси | 160,00 |

2598,10 лева